मुग़ल सल्तनत पर आधारित एक 17वीं शताब्दी की पुस्तक में जौनपुर का जिक्र हमें देखने को मिलता है। मिशनरी रजिस्टर वॉल्यूम 32 में जौनपुर के बारे में हमें विषद जानकारी देखने को मिलती है। ‘प्रोसीडिंग्स ऑफ़ द चर्च मिशनरी सोसाइटी फॉर अफ्रीका एंड द ईस्ट’ जो कि 1830 में छपी थी में जौनपुर में इसाई धर्म के प्रचार की जानकारी हमें प्राप्त होती है। इसी काल में जौनपुर में डेनियल आया था तथा उसने जौनपुर की प्रमुख इमारतों का चित्र बनाया था जो कि आज लन्दन में सुरक्षित हैं। उन्हीं में से एक चित्र को ऊपर दर्शाया गया है जिसमें डेनियल द्वारा शाही किले की बनाई तस्वीर को दिखाया है। जौनपुर के शाही पुल के बारे में रडयार्ड किपलिंग ने एक 16 लाइन की कविता लिखी है जो कि शाही पुल और जौनपुर की महत्ता को प्रदर्शित करती है। इनके अलावा कई अन्य यूरोपीय पुस्तकों में जौनपुर का जिक्र हमें देखने को मिलता है।